**Yhdenvertaisten, monimuotoisten ja osallistavien työpaikkojen toimintaperiaatteet**

*Yhdenvertaisuus, monimuotoisuus ja osallistaminen ovat kaivosalan yhteisiä arvoja, jotka edistävät henkilöstön kunnioitusta ja työpaikkojen turvallisuutta ja joita vaalitaan, jotta työ ei aiheuttaisi fyysistä tai psyykkistä haittaa. Ymmärrämme, että ihmiset ovat suurin voimavaramme ja että yhdenvertainen, monimuotoinen ja osallistava työvoima edistää tehokasta ongelmanratkaisua, luovuutta ja innovointia. Kaivosalalla ei ole sijaa minkäänlaiselle epäoikeudenmukaisuudelle, häirinnälle syrjinnälle tai muulle epäasialliselle käytökselle.*

**Kaivosvastuujärjestelmää noudattavat yhtiöt sitoutuvat seuraaviin toimintatapoihin:**

1. *Edistämään yhdenvertaista, monimuotoista ja osallistavaa työkulttuuria kehittämällä työpaikan toimintatapoja, menettelyjä ja käytäntöjä.*
2. *Tunnistamaan tietoista ja tiedostamatonta puolueellisuutta sekä ehkäisemään kaikenlaisia yksilöllisiä ja systeemisiä ennakkoluuloja ja syrjintää.*
3. *Tukemaan toimia, joilla edistetään erilaisten ihmisten yhdenvertaisia mahdollisuuksia toimia kaivosteollisuudessa. Toimet koskevat niin rekrytointia kuin koko kaivosalan henkilöstöä, johtoa, toimitusketjua ja yhtiöiden hallituksia.*
4. *Toimimaan esimerkkinä sekä jakamaan tehokkaita ja hyväksi havaittuja, toimintatapoja, käytäntöjä ja kokemuksia.*
5. *Kehittämään tavoitteisiin, toimenpiteisiin ja niiden toteutumiseen liittyvää seurantaa ja raportointia.*

*Pyrimme yhdessä kehittämään kaivosteollisuutta, joka heijastaa yhteisöjemme monimuotoisuutta sekä ilmentää yhteenkuuluvuuteen ja osallistamiseen perustuvaa kulttuuria*, *jossa kaikki ovat turvassa, kunnioitettuja ja arvostettuja ja jossa heillä on mahdollisuudet menestyä.*